CELEX: E2017J0006
Language: hr
Date: 2018-05-30 00:00:00
Title: Presuda Suda od 30. svibnja 2018. u predmetu E-6/17 – Fjarskipti hf. v Síminn hf. (Članak 54. Sporazuma o EGP-u – Zloporaba vladajućeg položaja – Snižavanje marže – Pravo na odštetu – Primjenjivost odredbi Sporazuma o EGP-u u nacionalnim postupcima – Značaj konačne presude tijela nadležnog za tržišno natjecanje)

20.9.2018   
            
            
               HR
            
            
               Službeni list Europske unije
            
            
               C 335/19
            
         
      PRESUDA SUDA
      od 30. svibnja 2018.
      u predmetu E-6/17
      Fjarskipti hf. v Síminn hf.
      
         (Članak 54. Sporazuma o EGP-u – Zloporaba vladajućeg položaja – Snižavanje marže – Pravo na odštetu – Primjenjivost odredbi Sporazuma o EGP-u u nacionalnim postupcima – Značaj konačne presude tijela nadležnog za tržišno natjecanje)
      
      (2018/C 335/11)
      U predmetu E-6/17, Fjarskipti hf. v Síminn hf. – ZAHTJEV koji je Sudu na temelju članka 34. Sporazuma između država EFTA-e o osnivanju Nadzornog tijela i Suda podnio Okružni sud u Reykjavíku (Héraðsdómur Reykjavíkur) i koji se odnosi na tumačenje članka 54. Sporazuma o Europskom gospodarskom prostoru, Sud u sastavu Páll Hreinsson, predsjednik, Per Christiansen (sudac izvjestitelj) i Martin Ospelt (ad hoc), suci, donio je presudu 30. svibnja 2018. kao u izreci:
      
                  1.
               
               
                  Fizička ili pravna osoba mora se moći osloniti na članak 54. Sporazuma o EGP-u kako je ili je bio dio nacionalnog zakonodavstva kako bi pred nacionalnim sudom zahtijevala nadoknadu zbog kršenja zabrana utvrđenih u toj odredbi.
               
            
                  2.
               
               
                  Za procjenu suda o zahtjevu za odštetu zbog kršenja pravila tržišnog natjecanja nije preduvjet da nacionalno tijelo nadležno za tržišno natjecanje donese konačnu presudu kojom se utvrđuje kršenje članka 54. Sporazuma o EGP-u. Ako je nacionalno tijelo nadležno za tržišno natjecanje donijelo takvu presudu, prema zakonodavstvu EGP-a ona nije obvezujuća za nacionalne sudove u daljnjem postupku. Ako nema zakonodavstva EGP-a kojim se reguliraju postupci i pravni lijekovi zbog kršenja prava tržišnog natjecanja, svaka država članica EGP-a ima postupovnu autonomiju za utvrđivanje detaljnih pravila o stupnju značaja koji se pripisuje konačnoj presudi, u skladu s načelima djelotvornosti i ekvivalentnosti.
               
            
                  3.
               
               
                  Činjenica da je poduzetnik u vladajućem položaju dužan kupovati usluge završavanja poziva od drugih operatora po cijenama većima nego što su njegove, ne isključuje nalaz da vlastita cjenovna praksa poduzetnika u vladajućem položaju u obliku snižavanja marži čini zlouporabu vladajućeg položaja u smislu članka 54. Sporazuma o EGP-u.
               
            
                  4.
               
               
                  Za nalaz nezakonitog snižavanja marži kojim se krši članak 54. Sporazuma o EGP-u dovoljno je da predmetni poduzetnik bude u vladajućem položaju na relevantnom veleprodajnom tržištu. Nije potrebno da poduzetnik bude u vladajućem položaju i na relevantnom maloprodajnom tržištu.